Užavas alus

Užavas alus ir alus darītava, kas atrodas Užavas pagastā, Ventspils novadā, Latvijā. Tā dibināta 1994. gadā, neilgi pēc Latvijas neatkarības atjaunošanas un nodarbojas ar alus, kvasa un sidra ražošanu.

 Vēsture 
Sākotnēji alus darītava bija iekārtota īpašnieka Ulda Pumpura privātmājas labajā spārnā, kreisā ēkas daļa bija iekārtota kā dzīvesvieta tās saimniekam. 1994. gadā uzņēmumu reģistrēja kā zemnieku saimniecību un 1995. gada 9. martā to reģistrēja kā sabiedrību ar ierobežoto atbildību "Zaksi". 2016. gada 18. janvārī uzņēmuma juridiskais nosaukumu nomainīja uz SIA "UŽAVAS ALUS".

1999. gadā uzsākta otra alus darītavas celtniecība. Pirmās darītavas iekārtas papildināja ar jaunām un 2000. gadā savu darbību uzsāka otrā "Užavas alus" darītava, kura joprojām darbojas kā alus ražotne un atrodas blakus Pumpuru ģimenes mājai. 2008. gadā atklāja trešo Užavas alus darītavas korpusu. To projektēja kā atvērta tipa ražotni, kur ierīkota arī degustācijas zāle. Ēka veidota tā, lai viesiem būtu apskatāms alus darīšanas process un gūts priekštats par uzņēmējdarbību. "Užavas alus" jaunākās ēkas viesiem uzņēmums piedāvā ekskursijas ierobežotā skaitā. Šo trešo Užavas alus darītavas ēku nominēja Latvijas Arhitektu savienības 2008. gada balvai kategorijā "Ražošanas ēkas". Ēkas arhitekts ir Uldis Pīlēns.

2017. gadā "Užavas alus" īpašnieks un valdes loceklis Uldis Pumpurs nodeva 99% uzņēmuma kapitāldaļu savam dēlam Oskaram Pumpuram.

 Produkcija 
"Užavas alus" produkcija tiek ražota tikai no dabīgām izejvielām, tās ir: ūdens, miežu iesals, apiņi un alus raugs. Alus ražošanā izmanto "Užavas alus" īpašumā esošo artēziskā dziļurbuma ūdeni, ar ko uzņēmums lepojas.alt=Užavas alus darītavas jaunākā ēka|thumb|Užavas alus darītavas jaunākā ēka

 ražo no 1994. gada: "Gaišais alus" (4,6%) un "Tumšais alus" (4,9%)
 ražo no 2018. gada: "Ziemeļu alus" (5,8%)
 ražo no 2019. gada: "Lauku kvass"
 ražo no 2020. gada: "Bezalkoholiskais alus", ne vairāk kā (0,5 %)
 ražo no 2021. gada: alus dzēriens "Savvaļas dzērvene" (5,2%)
 ražo no 2022. gada: "Vecais nefiltrētais gaišais alus" (4,9%) un "Vecais nefiltrētais tumšais alus" (4,6%)
 ražo no 2023. gada: "Kviešu alus" (4,9%) un "Vieglais alus" (3,5%)
 ražo no 2023. gada: "Ābolu sidrs" ar bumbieru garšu, (5,7 %)

 Atsauces 

 Ārējās saites 


Kategorija:Latvijas uzņēmumi
Kategorija:Latvijas alus darītavas
Kategorija:Alkoholisko dzērienu zīmoli